Stor og rummelig lejlighed og for os i perfekt gåafstand til 'det hele'. Vi var pga. årstiden lidt nervøse for om lejligheden var varm nok men der var dejligt lunt. Ejendommen er rolig og tryg med venlig portier ved indgangen og låst gitterport om natten. Der er dog en del trafikstøj fra vejen/broen men heldigvis gode lydisolerede vinduer (så de måtte være lukkede om natten). Gode senge. Gode muligheder for indkøb i nærområdet. Køkkenudstyret var ikke optimalt og trænger til en opstramning (gryder og pander og knive). God kontakt til udlejer, som svarer med det samme og som også sørgede for bekvem transport/taxi fra og til lufthavnen.